wickkiey/tamil-wikipedia-markdown huggingface dataset:
# தேசிய முதியோர் நல மருத்துவ மையம், கிண்டி

**தேசிய முதியோர் நல மருத்துவ மையம்**, சென்னை கிண்டியில் உள்ள கலைஞர் நூற்றாண்டு பன்னோக்கு உயர்சிறப்பு மருத்துவமனை வளாகத்தில் அமைந்துள்ளது. இதனை இந்தியப் பிரதமர் நரேந்திர மோதி 25 பிப்ரவரி 2024 அன்று காணொளி மூலம் திறந்து வைத்தார். இம்மருத்துவ மையம் மூத்த குடிமக்களின் நலனுக்காக செயல்படும் சிறப்பு மருத்துவமனை ஆகும். தேசிய முதியோர் நல மருத்துவ மையத்தில் மருத்துவர்கள், செவிலியர்கள் உட்பட 276 பணியாளர்கள் உள்ளனர்.  
## பின்னணி
இந்திய அரசின் 2014-2015-ஆம் ஆண்டிற்கான வரவு-செலவு திட்ட உரையின் போது சென்னையில் தேசிய முதியோர் நல மருத்துவமனை நிறுவப்படும் என்ற அறிவிப்பு வெளியானது. அதன் அடிப்படையில், 2016-ஆம் ஆண்டு கிண்டி கிங் நோய்த் தடுப்பு மற்றும் ஆராய்ச்சி நிலைய வளாகத்தில், முதியோர் நல மருத்துவ மையம் நிறுவுவதற்கான செலவில் இந்திய அரசின் பங்கு 60%, தமிழ்நாடு அரசின் பங்கு 40% என்கிற அடிப்படையில் இந்திய ரூபாய் 313.60 கோடி மதிப்பில் இம்மருத்துவமனை நிறுவப்பட்டது.  

இம்மையத்திற்கான கட்டுமானப் பணியை 2016-ஆம் ஆண்டு தொடங்கி 2019-ஆம் ஆண்டு முடித்தனர். இருப்பினும், உடனடிப் பயன்பாட்டிற்கு வராமல் இருந்த நிலையில், 2020-ஆம் ஆண்டு ஏற்பட்ட கரோனா பெருந்தொற்று காரணமாக அவசரகால மருத்துவமனையாக திறக்கப்பட்டு செயல்பட்டு வந்தது. பின்னர், 2022-ஆம் ஆண்டு மே மாதம் கரோனா பெருந்தொற்று மருத்துவமனை செயல்பாட்டில் இருந்து விடுவிக்கப்பட்டது.  
## வழங்கப்படும் சிகிச்சைகள் மற்றும் ஆராய்ச்சி
1. புறநோயாளிகள் பிரிவு
1. எலும்பு, கண், காது, மூக்கு, தொண்டை, சிறுநீரக அறுவை சிகிச்சைகள்
1. இதய மருத்துவம்
1. சிறுநீரக மருத்துவம்
1. எலும்பு தன்மையை உறுதிப்படுத்தல்
1. எலும்பு தேய்மானம் சிகிச்சை
1. சிறுநீர் கட்டுப்படுத்த முடியாத முதியவர்களுக்கு சிகிச்சை
1. நாள்பட்ட வலி மற்றும் பிரச்சினைகளுக்கான சிகிச்சை
1. மூளை நரம்பியல் சிகிச்சை
1. அறிவுத்திறன் குறைபாடு சிகிச்சை
1. மனநல மருத்துவம்
1. இயன்முறை மருத்துவம்
1. புனர்வாழ்வு மருத்துவம்
1. சித்தா, யோகா, யுனானி, ஓமியோபதி மருத்துவ சிகிச்சைகள்

முதியோர் மருத்துவம் மட்டுமின்றி முதுமையியல், முதியோர் மருத்துவம் சார்ந்த ஆராய்ச்சிகளும் இந்த மருத்துவமனை மேற்கொள்கிறது.
# இராம் பிரதாப் சிங்

**இராம் பிரதாப் சிங்** (*Ram Pratap Singh*) என்பவர் 1833ஆண்டு முதல் 1850ஆண்டில் இறக்கும் வரை சிகாரின் ராவ் ராஜாவாக இருந்தார்.  

## ஆட்சி
இவர் தனது தந்தை லக்ஷ்மன் சிங் பிறகு தனது நான்கு வயதில் 1833 ஆண்டில் பதவியேற்றார். இவர் ஒரு சிறுவனாக இருந்ததால், இவரது தாயார் ராணி ரத்தோர்ஜி, ரீஜண்ட் ஆனார். இவர் சார்பாக இவரது தாயார்சிகாரின் நிர்வாகத்தை நிர்வகித்தார். இவர்கள் முதலில் ஃபதேபூர், லட்சுமன்கர் மற்றும் ராம்கர் கோட்டைகளை வைத்திருந்தனர், இவை பின்னர் சிங்ராவத், நெச்பா மற்றும் ஐம்பது கிராமங்களுக்கு ஈடாக பல இராஜதந்திரங்கள் மூலம் இவர்களிடமிருந்து கைப்பற்றப்பட்டன. இவர் பல சீர்திருத்தங்களை அறிமுகப்படுத்தினார்.  

## இறப்பு
1850 ஆம் ஆண்டில் இவர் எந்த வாரிசுகளும் இல்லாமல் இறந்தார், இவருக்குப் பிறகு பைரோன் சிங் ஆட்சிக்கு வந்தார்.
# இந்து மிசன் மருத்துவமனை



**இந்து மிஷன் மருத்துவமனை** (*Hindu Mission Hospital*) 300 படுக்கைகள் கொண்ட பன்னோக்கு சிறப்பு மருத்துவமனை ஆகும். இதனை நிறுவியவர் தாமல் கண்டலை சீனிவாசன் ஆவார். தமிழ்நாடு சங்கங்களின் சட்டத்தின் கீழ் பதிவு செய்யப்பட்டு, 1982ஆம் ஆண்டு முதல் இயங்கும் இம்மருத்துவமனை இலாப-நோக்கமற்ற அடிப்படையில் செயல்படுகிறது. இது சென்னை அருகே உள்ள தாம்பரம் தொடருந்து நிலையம் எதிரில் மூன்று மாடி கட்டிடத்தில் இயங்குகிறது.  
## வரலாறு

வணிகர் மற்றும் புரவலருமான தாமல் கண்டலை சீனிவாசன் மற்றும் சமூக ஆர்வலர் & தொழுநோய் மருத்துவரான சி. எஸ். கங்காதர சர்மா ஆகியோரால் 5 டிசம்பர் 1982 அன்று இந்து மிசன் மருத்துவமனை புறநோயாளிகளுக்கு சிகிச்சை வழங்கும் மருத்துவமனையாக துவக்கப்பட்டது.  

14 ஏப்ரல் 1985 முதல் இம்மருத்துவமனை 10,000&nbsp;sq&nbsp;ft பரப்பளவில் 3 தளங்கள் கொண்ட மருத்துவமனையாக செயல்பட்டது. சூன் 1988 முதல் அருகில் இருந்த 1.7&nbsp;ஏக்கர் பரப்பளவில் விரிவாக்கம் செய்யப்பட்டது. 14 செப்டம்பர் 1988 முதல் 20 படுக்கைகள் கொண்ட உள்-நோயாளிகளுக்கான பிரிவு மற்றும் அறுவை சிகிச்சைப் பிரிவுகளும் துவங்கப்பட்டது. 11 அக்டோபர் 1992 முதல் இம்மருத்துவமனை 300 படுக்கைகளுடன் செயல்பட்டது. மே 1993 முதல் மகப்பேறு பிரிவு மற்றும் குழந்தைகள் மருத்துவப் பிரிவும் துவங்கப்பட்டது. சனவரி 1995 முதல் கண் மருத்துவம் மற்றும் முதியோர் மருத்துவப் பிரிவுகள் நிறுவப்பட்டது.  
1 நவம்பர் 1997 அன்று கண்புரை அறுவை சிகிச்சைப் பிரிவு தொடங்கப்பட்டது. 12 பிப்ரவரி 1988 அன்று எலிசா ரீடர் மற்றும் வென்டிலேட்டர் வசதிகள் சேர்க்கப்பட்டது.  

பின்னர் வாய்பேசாதவர்களுக்கு பேச்சுப் பயிற்சி, சரியாக காது கேளாதவர்களுக்கு ஆடியோகிராம் வசதிகள் செய்யப்பட்டது. மார்ச் 2000ஆம் ஆண்டில் இரத்த சேமிப்பு நிலையம் துவக்கப்பட்டது.  

## நிதி
சென்னை மற்றும் அதனைச் சுற்றியுள்ள பகுதிகளில் செயல்படும் பல்வேறு தொழில் & வணிக நிறுவனங்கள் வழங்கும் நிதியுதவிகள் அடிப்படையில் இம்மருத்துவமனை இயங்குகிறது.  
## மருத்துவமனை
74,000&nbsp;sq&nbsp;சதுர அடியில் அமைந்துள்ள இம்மருத்துவமனை 300 படுக்கைகளும், 9 அறுவை அரங்குகளும் (operation theatre), 7 அவசர கால ஊர்திகளும் (ambulances), தீவிர சிகிச்சைப் பிரிவும், இதய சிகிச்சைப் பிரிவும் மற்றும் அவசர கால விபத்து சிகிச்சைப் பிரிவும் உள்ளது. நாள் ஒன்றுக்கு 450 புறநோயாளிகள் பிரிவில் நாள் ஒன்றுக்கு 450 பேருக்கு பரிசோதனை மற்றும் மருந்து மாத்திரைகள் வழங்கப்படுகிறது. மேலும் இம்மருத்துவமனையில் நுரையீரல் தொற்று, சீறுநீரக டயலிசஸ் பிரிவும் உள்ளது.
# பன்னாட்டுக் கணித்தமிழ்24 மாநாடு



**பன்னாட்டுக் கணித்தமிழ்24 மாநாடு** (*International KaniTamil24 Conference*) என்பது தமிழ்நாடு அரசின், தமிழ் இணையக் கல்விக்கழகத்தால், 2024இல் பிப்ரவரி 8 முதல் 10 வரை நந்தம்பாக்கம் வர்த்தக மையத்தில் நடந்த ஒரு மாநாடாகும்.  
## அறிவிப்பு
தமிழ்நாடு அரசு வெளியிட்ட 2023 - 2024 ஆண்டுக்கான நிதிநிலை அறிக்கையில் தமிழ்க் கணினிப் பன்னாட்டு மாநாடு நடத்தப்படும் என அறிவித்தது, இம்மாநாட்டிற்காக www.kanitamil.in என்ற வலைத்தளம் தொடங்கப்பட்டது.  

## மாநாட்டு நிகழ்வுகள்
இந்த மாநாட்டில் குழு விவாதங்கள் கட்டுரை வாசித்தல் கண்காட்சி நிரல்கள போட்டி (Hackathon) போன்றவை நடைபெற்றன.  

## மாநாட்டு வெளியீடுகள்
இந்த மாநாட்டில் தமிழ்நெட் 99 முதல் கணித்தமிழ் 24 வரை நடந்த கணித்தமிழின் பயணம் குறித்த அறிஞர்களின் கட்டுரைகள் அடங்கிய *கணித்தொகை* என்ற சிறப்பு மலரும் *கணிக்கோவை* என்ற மாநாட்டு மலரும் வெளியிடப்பட்டது.  

## தமிழ் விக்கிப்பீடியா அரங்கு

கணித்தமிழ்24 மாநாட்டில் தமிழ் விக்கிபீடியா சார்பில் அரங்கு அமைக்கப்பட்டிருந்தது. இந்த அரங்கில் தமிழ் விக்கிப்பீடியாவில் தொகுப்பது குறித்து பாரவையாளர்களுக்கு தமிழ் விக்கிப்பீடியாவின் நிர்வாகிகளால் எடுத்துரைக்கப்பட்டது. அரங்கில் தமிழ் விக்கிப்பீடியா கடந்து வந்த பாதை சாதனைகள் குறித்து காட்சிப்படுத்தப்பட்டது. தமிழ் விக்கிப்பீடியாவில் தொகுப்பது குறித்து தனையாக உரையரங்கில் பயிற்சி வழங்கப்பட்டது.
# வளைய ஆக்டனோன்



**வளைய ஆக்டனோன்** (*Cyclooctanone*) என்பது (CH<sub>2</sub>)<sub>7</sub>CO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெழுகு போல வெள்ளை நிறத்துடன் இச்சேர்மம் காணப்படுகிறது.  

## தயாரிப்பு
- முதல்நிலை மற்றும் இரண்டால்நிலை ஆல்ககால்களை கார்பாக்சிலிக் அமிலங்களாகவும் கீட்டோன்களாகவும் மாற்றப் பயன்படும் இயோன் ஆக்சிசனேற்ற முறை அல்லது வளைய ஆக்டனாலை ஆக்சிசனேற்றும் டெசு-மார்டின் ஆக்சிசனேற்றம் மூலம் வளைய ஆக்டனோன் சேர்மத்தைத் தயாரிக்கலாம்.
- அசெலிக்கு அமிலத்தை தொடக்க வேதிப்பொருளாகக் கொண்டு நிகழ்த்தப்படும் கார்பாக்சில் நீக்க வினையிலும் வளைய ஆக்டனோன் சேர்மத்தைத் தயாரிக்கலாம்.

## வினைகள்
வளைய ஆக்டனோனின் பல வேதி வினைகளில், பேயர்-வில்லிகர் ஆக்சிசனேற்ற வினை ஒன்பது உறுப்பினர்களைக் கொண்ட வளைய எசுத்தரைத் தருகிறது.
# கலைஞர் நூற்றாண்டு உயர் சிறப்பு மருத்துவமனை


**கலைஞர் நூற்றாண்டு உயர் சிறப்பு மருத்துவமனை** (*Kalaignar Centenary Super Specialty Hospital*) என்பது சென்னை, கிண்டியில் அமைந்துள்ள ஒரு அரசு மருத்துவமனை ஆகும். இந்திய ரூபாய் 230 முதல் 380 கோடி வரையிலான செலவில் நிறுவப்பட்ட இம்மருத்துவமனையை தமிழ்நாடு முதல்வர் மு. க. ஸ்டாலின் 2023, சூன் 15 அன்று திறந்து வைத்தார். இது 1,000 படுக்கைகள் கொண்டுள்ளது. இங்கு முதலமைச்சரின் விரிவான மருத்துவக் காப்பீட்டுத் திட்டத்தின் கீழ் நோயாளிகளுக்கு மேம்பட்ட மருத்துவ சேவைகள் இலவசமாக வழங்கப்படுகின்றன.  

## வரலாறு
கலைஞர் நூற்றாண்டு உயர் சிறப்பு மருத்துவமனையானது, சென்னையில் 500 படுக்கை வசதிகளுடன் அமைக்க திட்டமிட்ட பல நவீன வசதிகள் கொண்ட ஒரு பன்னோக்கு உயர் சிறப்பு மருத்துவமனையாகும். இது கிண்டியில் உள்ள கிங் நோய்த்தடுப்பு மற்றும் ஆய்வு நிறுவனத்தின் வளாகத்தில் கட்ட திட்டமிடப்பட்டது. தமிழக அரசால் 2021, சூன் 3 அன்று அறிவிக்கப்பட்ட இந்த மருத்துவமனை, ரூ 250 கோடி செலவில் நிறுவப்பட இருந்தது. இது 51,249 சதுர மீட்டர் பரப்பளவில் ஏழு தளங்களில் அமைந்துள்ளது. மொத்தம் 1,000 படுக்கைகள் கொண்டதாக உள்ளது. இந்தத் திட்டம் ₹230 கோடி செலவில் நிறைவடைந்தது. இதன் பிறகு, 2023, சூன் 15 அன்று முதல்வர் ஸ்டாலின் தலைமையில் திறப்பு விழா நடைபெற்றது. இந்த நிகழ்வின் ஒரு பகுதியாக, திமுக தலைவர் மு. கருணாநிதி பேனாவைக் கொண்டு எழுதுவது போன்ற ஒரு முழுவுருவச் சிலையும் திறக்கப்பட்டது.  

இந்த மருத்துவமனை இதுவரை பல சிக்கலான அறுவை சிகிச்சைகளைச் செய்துள்ளது.  
- இந்த மருத்துமனை பசுமை கட்டட நடைமுறைகளைக் கொண்டுள்ளது. இது சி.ஐ.ஐ. இந்திய பசுமை கட்டடக் குழுவின் பசுமை சுகாதார வசதிகள் மதிப்பீட்டின் கீழ் தங்க மதிப்பீட்டைப் பெற்றுள்ளது. இந்த மருத்துவமனை நிலைத்தன்மை, சூழலியலில் கவனம் செலுத்துகிறது.
# பன்னாடை


**பன்னாடை**என்பது தென்னை, பனை மரங்களின் குலைகளுடனும், அதன் பட்டைகளுடனும், ஒட்டியிருக்கும் நெருக்கம் குறைந்த சல்லடை போன்று காணப்படும் நார்ப்பகுதியாகும். கள்ளில் இருக்கும் தூசுகளை வடிகட்டுவதற்காகக் கள் இறக்குபவர்கள் பன்னாடையைப் பயன்படுத்தினர். நல்லதை விட்டு விட்டு, சக்கையைத் தன்னகத்தே வைத்துக் கொள்பவர்களைத் திட்டுவதற்குப் *பன்னாடை* என்ற சொல் வழக்கத்தில் உள்ளது. பனை மரத்தின் பன்னாடையை விட தென்னை மரத்தின் பன்னாடை அடர்த்தி அதிகமாகக் காணப்படும். பதிமூன்றாம் நூற்றாண்டில் பவணந்தி முனிவரால் எழுதப்பட்ட நன்னூலில் பன்னாடையைப் பற்றிய ஒரு குறிப்பு உள்ளது.  

## படத்தொகுப்பு
# முள்ளிப்பட்டு



**முள்ளிப்பட்டு** (*Mullipattu*) இந்தியாவின் தமிழ்நாடு மாநிலம் திருவண்ணாமலை மாவட்டத்தின் ஆரணியில் அமைந்துள்ள ஒரு கிராமமாகும்.  

முள்ளிப்பட்டு முன்னதாக முல்லை வனம் என்ற பெயரால் அழைக்கப்பட்டது. அதாவது காடு என்று பொருளாகும். இக்கிராமவாசிகளின் முக்கிய வேலை நெசவு மற்றும் விவசாயம் ஆகும்.  
"ஆரணி பட்டு" என்று பிரபலமாக அழைக்கப்படும் பட்டுப் புடவைகளுக்கு பெயர் பெற்ற ஆரணி நகரில் உள்ளது முள்ளிப்பட்டு கிராமம். ஆரணி பட்டு உலகளவில் பிரபலமானது.  

முள்ளிப்பட்டில் உள்ள பெரும்பாலான கிராமவாசிகள்கைத்தறி நெசவாளர்கள் மற்றும் விவசாயிகள் ஆவர்.  

முள்ளிப்பட்டு கிராமத்தில் பல கோயில்கள் உள்ளன. அவற்றில் மிகப் பழமையானது ஆபத்சகேசுவரர் கோயில் ஆகும். முள்ளிப்பட்டு கிராமத்தில் ஒரு பள்ளியும் உள்ளது.  

அமைவிடம்: முள்ளிப்பட்டு இந்தியாவின் தெற்குப் பகுதியில், குறிப்பாக தமிழ்நாட்டின் திருவண்ணாமலை மாவட்டத்தில் அமைந்துள்ளது.  

மக்கள் தொகை: முள்ளிப்பட்டு கிராமத்தின் மக்கள் தொகை அவ்வப்போது மாறுபடுகிறது. ஆனால் பொதுவாக பெரிய நகர்ப்புறங்களுடன் ஒப்பிடும்போது முள்ளிப்பட்டு ஒரு சிறிய கிராமமாகும்.  

பண்பாடு: முள்ளிப்பட்டின் பண்பாடு தமிழ்நாட்டின் மரபுகள் மற்றும் பழக்கவழக்கங்களின் தாக்கம் உள்ளது. கலை, இசை மற்றும் நடனத்தின் வளமான வரலாறு உள்ளடங்கும்.  

பொருளாதாரம்: முள்ளிப்பட்டின் பொருளாதாரம் பெரும்பாலும் கைத்தறி நெசவு, விவசாயம் ஆகியவற்றை அடிப்படையாகக் கொண்டதாகும். பல குடியிருப்பாளர்கள் விவசாய நடவடிக்கைகளில் ஈடுபட்டுள்ளனர். அரிசி, தினை மற்றும் பருப்பு வகைகள் இப்பகுதியில் பயிரிடப்படும் பொதுவான பயிர்களில் சிலவாகும்.  

இணைப்பு: முள்ளிப்பட்டு அருகிலுள்ள நகரங்கள் மற்றும் நகரங்களுடன் சாலை வலைப்பின்னல் மூலம் இணைக்கப்பட்டுள்ளது. அருகிலுள்ள நகரங்களில் ஒன்றான ஆரணி கூடுதல் சேவைகள் மற்றும் வசதிகளை வழங்குகிறது.  

உள்ளூர் ஈர்ப்புகள்: முள்ளிப்பட்டில் பெரிய சுற்றுலாத் தலங்கள் இல்லை என்றாலும், நிறைய வரலாறுகள் நிறைந்த பல கோயில்கள் உள்ளன.
# காசம்பட்டி பல்லுயிர் சூழலியல் பாரம்பரியத் தளம்

**காசம்பட்டி பல்லுயிர்த் தளம்** என்பது தமிழ்நாட்டின், திண்டுக்கல் மாவட்டம், நத்தம் வட்டத்தில் உள்ள *ரெட்டியாபட்டி* வருவாய் கிராமத்தில் அமைந்துள்ளது. திண்டுக்கல் மாவட்ட எல்லையில், அழகர் மலை வனச்சரக காப்புக் காடுகளுக்கு அருகில், காசம்பட்டி பல்லுயிர்த் தளம் 4.97 எக்டேர் பரப்பளவில் உள்ளது.  

காசம்பட்டி பல்லுயிர்த் தளத்தில் 48 வகை தாவர இனங்கள், 22 வகை புதர்ச் செடிகள், 21 வகை கொடிகள் மற்றும் 29 வகை மூலிகைகள், 12க்கும் மேற்பட்ட பறவை இனங்கள், பாலூட்டி இனங்கள், ஊர்வன என எண்ணற்ற பூச்சி இனங்கள் உள்ளது.  

காசம்பட்டி வீரகோவில் வனப்பகுதியை உயிரியல் பன்முகத்தன்மை சட்டம் 2002ன் கீழ் பல்லுயிர் பாரம்பரிய தளமாக அறிவித்ததை 12 மார்ச் 2025 அன்று தமிழ்நாடு அரசிதழில் வெளியிடப்பட்ட்து. அரிட்டாபட்டி பல்லுயிர் சூழலியல் பாரம்பரியத் தளத்தைத் தொடர்ந்து, தமிழ்நாட்டின் இரண்டாவதாக காசம்பட்டி பல்லுயிர் சூழலியல் பாரம்பரியத் தளம் உள்ளது.  

காசம்பட்டி கிராம மக்கள், வீரணனை தங்கள் தெய்வமாக வழிபடுகின்றனர். சுமார் 2 ஆயிரம் பேர் வாழும் காசம்பட்டி வீரகோவில் வனப்பகுதியில் மாம்பழம், சிறு தானியங்கள், தக்காளி, கரும்பு, கத்தரி விளைச்சல் ஆகியவை முதன்மைத் தொழிலாக உள்ளது.  

## அமைவிடம்
திண்டுக்கல்லுக்கு தென்கிழக்கே 35 கிலோமீட்டர் தொலைவிலும்; மதுரைக்கு வடகிழக்கே 40.8 கிலோமீட்டர் தொலைவிலும் காசம்பட்டி பல்லுயிர்த் தளம் உள்ளது.  

## இதனையும் காண்க
- அரிட்டாபட்டி பல்லுயிர் சூழலியல் பாரம்பரியத் தளம்
- இந்தியப் பல்லுயிர் பாரம்பரிய தளங்கள்
# விக்கிப்பீடியா:முதற்பக்கக் கட்டுரைகள்/ஏப்ரல் 27, 2025

<div id="mp-tfa-img">  

</div>  
**குப்தப் பேரரசு** என்பது ஒரு பண்டைக் கால இந்தியப் பேரரசு ஆகும். இது அதன் உச்சபட்ச நிலையின் போது, தோராயமாக பொ.ஊ. 319 முதல் 467 வரை, பெரும்பாலான இந்தியத் துணைக்கண்டத்தை உள்ளடக்கியிருந்தது. பிற வரலாற்றாளர்கள் இதன் பின்னர் வரும் இயல்பாக்கத்தை விவாதத்திற்கு உள்ளாக்குகின்ற போதிலும், சில வரலாற்றாளர்களால் இக்காலமானது இந்தியாவின் பொற்காலம் என்று கருதப்படுகிறது. பேரரசின் ஆட்சி புரிந்த அரசமரபானது குப்தரால் நிறுவப்பட்டது. அரசமரபின் மிகுந்த குறிப்பிடத்தக்க ஆட்சியாளர்களாக முதலாம் சந்திரகுப்தர், சமுத்திரகுப்தர், இரண்டாம் சந்திரகுப்தர் மற்றும் ஸ்கந்தகுப்தர் ஆகியோர் திகழ்ந்தனர். **மேலும்...**  
---
<div id="mp-tfa-img">  

</div>  
**சுபான்சூ சுக்லா** இந்திய விமானப்படையின் பரிசோதனை விமானியாவார். மனிதர்களை விண்ணிற்கு அனுப்பும் இந்தியாவின் ககன்யான் திட்டத்திற்காக தேர்வு செய்யப்பட்ட நான்கு விண்வெளி வீரர்களில் ஒருவர். அமெரிக்காவில் செயல்படும் மனித விண்வெளிப் பயணச் சேவைகள் நிறுவனமான ஆக்சிம் விண்வெளி நிறுவனத்தின் ஆக்சிம்-4 திட்டத்தின் கீழ் 2025 மே மாதத்தில் பன்னாட்டு விண்வெளி நிலையத்திற்குப் பயணம் செய்ய உள்ளார். **மேலும்...**
# கனங் சாரி



**கானாங் சாரி** (*Canang sari*, பாலி மொழி: ᬘᬦᬂᬲᬭᬶ ) என்பது பாலி இந்துக்கள் தங்கள் கடவுளான அசிந்தியனுக்கு நன்றி தெரிவிப்பதற்கும் பிரார்த்தனை செய்வதற்கும் நாள்தோறும் வைக்கும் படையல்களில் ஒன்றாகும். பாலி கோயில்களிலும் (புரா), வீடுகளில் உள்ள சிற்றாலயங்களிலும், தரையில் படையலாக *கனங் சாரிகள்* வைக்கப்படுகின்றன.  

## சொற்பிறப்பியல்
கனங் சாரி என்ற சொற்றொடரானது பாலி மொழிச் சொற்களான *சாரி* (சாரம்), *கனங்* (தென்னை ஓலையால் செய்யப்பட்ட தட்டு போன்ற ஒரு தொன்னை) ஆகியவற்றிலிருந்து வந்ததாகும். *கனங்* என்பது பழைய சாவக மொழியின் இரண்டு எழுத்துக்களைக் கொண்டுள்ளது: *க* (அழகான), *நாங்* (நோக்கம்) ஆகியவை ஆகும்.  

## பாகங்கள்
கனங் சாரியில் *பெபோரோசன்*, *செப்பர்*, *ரக-ரக,* *சாம்பியன் உரசரி* ஆகிய பொருட்கள் உள்ளன. *பெப்போரோசன்* என்பது முதன்மையாக வெற்றிலை, வாழை இலை, சுண்ணாம்பு, கேம்பியர், பிரெஸ்டிஜியம், புகையிலை, பாக்கு ஆகியவற்றைக் கொண்டு தயாரிக்கப்படுவதாகும். *பெப்போரோசன்* என்பதானது இந்து கடவுள்களான மும்மூர்த்திகளைக் குறிக்கிறது. சிவனை சுண்ணாம்பாலும், விஷ்ணுவை வெற்றிலை பாக்காலும், பிரம்மனை கேம்பீயராலும் குறிக்கின்றனர்.  

## பயன்பாடு
உலகிற்கு அமைதியை அளித்ததற்கு நன்றி தெரிவிக்கும் ஒரு வடிவமாக , அசிந்தியனுக்கு ஒவ்வொரு நாளும் *கனங் சாரி* படைக்கப்படுகிறது; இது மிகவும் எளிமையான தினசரி வீட்டுப் படையலாகும். இந்தப் படையலுக்குப் பின்னால் உள்ள தத்துவம் சுய தியாகம் ஆகும், ஏனெனில் இவற்றைத் தயாரிக்க நேரமும் முயற்சியும் தேவை. சமூகத்திலோ அல்லது குடும்பத்திலோ மரணம் ஏற்பட்டால் *கனங் சாரி* படைக்கப்படுவதில்லை. கிளிவோன், பூர்ணமா, திலேம் போன்ற குறிப்பிட்ட நாட்களில் கானாங் சாரி பயன்படுத்தப்படுகிறது.  

## காட்சியகம்
# மெய்நிகர் ஒளிப்படவியல்



**மெய்நிகர் ஒளிப்படவியல்** *(Virtual photography)*என்பது, புதிய ஊடகக் கலையின் ஒரு வடிவமாகும், இதில் நிகழ்பட ஆட்டங்கள் அல்லது பிற மெய்நிகர் உலகங்களின் திரைச்சுடுவுகளை எடுத்து படிமங்கள் உருவாக்கப்படுகின்றன. உலகெங்கிலும் உள்ள இயற்பியல் கலைக்கூடங்களில், மெய்நிகர் ஒளிப்படம் எடுத்தல் இடம்பெற்றுள்ளது. இந்த கலை வடிவத்தின் செல்லுபடியாகும் தன்மை மற்றும் சட்டபூர்வமான தன்மை சில நேரங்களில் கேள்விக்குறியாகிறது, ஏனெனில் மெய்நிகர் ஒளிப்படக் கலைஞர்கள், விளையாட்டின் வடிவமைப்பாளர்கள் மற்றும் கலைஞர்களால் உருவாக்கப்பட்ட கலைப்படைப்புகளை ஒளிப்படம் எடுக்கிறார்கள். பெரும்பாலும், மெய்நிகர் ஒளிப்படக் கலைஞர்கள் "நிஜ வாழ்க்கை" ஒளிப்படக் கலைஞர்களைப் போலவே அதே உந்துதல்களைப் பகிர்ந்து கொள்கிறார்கள், இதில் பார்வைக்கு சுவாரசியமான படங்களைப் பிடிக்கவும், நினைவுகளைப் பாதுகாக்கவும், தொழில்நுட்ப நிபுணத்துவத்தை நிரூபிக்கவும் விருப்பம் உள்ளதாக நினைக்கிறார்கள்.  

மெய்நிகர் ஒளிப்படக் கலையின் ஆரம்பகால படைப்புகளில் ஒன்று ஈவா மற்றும் பிராங்கோ மேட்சின் பதின்மூன்று மிக அழகான அவதாரங்கள் ஆகும். இது 2006 ஆம் ஆண்டு 'செகண்ட் லைப்' என்ற மெய்நிகர் உலகில் காட்சிப்படுத்தப்பட்டது. இந்த கண்காட்சியில் செகண்ட் லைப் அவதாரங்களின் ஒளிப்படங்கள் ஒரு மெய்நிகர் கலைக்கூடத்தில் அமைக்கப்பட்டன. இருப்பினும், 1999 இல் வெளியிடப்பட்ட மெட்டல் கியர் சாலிட்: இன்டெக்ரல் விளையாட்டிலிருந்து தனித்தனியாக ஒரு ஒளிப்பட பயன்முறையைக் கொண்டிருந்தது, அங்கு ஒருவர் சில கதாபாத்திரங்களின் படிமங்களை எடுக்க முடியும், இருப்பினும் படிமங்களை ஏற்றுமதி செய்ய முடியுமா என்பது தெரியவில்லை. 2004 இல் வெளியிடப்பட்ட கிரான் டூரிசுமோ 4, வீரர்கள் படிமங்களை ஏற்றுமதி செய்ய அனுமதிக்கும் ஒளிப்பட பயன்முறையை உள்ளடக்கிய முதல் அறியப்பட்ட நிகழ்பட ஆட்டங்களாகும்.  

## இவற்றையும் காண்க
- மெய்நிகர் மெய்ம்மை
- தோற்ற மெய்ம்மை
# பைசரன் பள்ளத்தாக்கு



**பைசரன் பள்ளத்தாக்கு** (*Baisaran Valley*), இந்தியாவின் ஜம்மு காஷ்மீர் ஒன்றியப் பகுதியின் அனந்தநாக் மாவட்டத்திலுள்ள, பகல்காம் நகரத்திலிருந்து 5 கிலோமீட்டர் தொலைவில் புல்வெளிகளும், தேவதாரு மரங்களும், பனிமூடிய மலைகளும் கொண்ட இயற்கை அழகு மிக்க சுற்றுலாத் தலமாகும். இமயமலையின் ஒரு மலைத்தொடரான பீர் பாஞ்சால் மலைத்தொடரில் 7851 அடி உயரத்தில் பைசரண் பள்ளத்தாக்கு அமைந்துள்ளத.இதனருகில் லித்தர் பள்ளத்தாக்கு மற்றும் லித்தர் ஆறு பாய்கிறது.  

## அமைவிடம்
பைசரண் பள்ளத்தாக்கு பகல்காமிற்கு 5 கிலோமீட்டர் தொலைவிலும், மாவட்டத் தலைமையிடமான அனந்தநாக் நகரத்திற்கு வடக்கே 46.9 கிலோமீட்டர் தொலைவிலும், ஜம்மு காஷ்மீர் ஒன்றியத் தலைமையிடமான சிறீநகருக்கு தென்கிழக்கே 94.கிலோமீட்டர் தொலைவிலும் உள்ளது.  

## சுற்றுலா

- இயற்கை அழகு: மிக்க பைசரன் பள்ளத்தாக்கு என்பது பச்சை புல்வெளியாகும். இது பசுமையான மேய்ச்சல் நிலங்கள், காட்டுப்பூக்கள் மற்றும் அமைதியான சூழலைக் கொண்டுள்ளது. இவ்விடம் இயற்கை ஆர்வலர்கள், புகைப்படக் கலைஞர்கள் மற்றும் அமைதியை நாடுபவர்களுக்கு ஏற்றதாக உள்ளது.. நிலப்பரப்பு தெளிவான நீல வானம் மற்றும் உயர்ந்த மலைகளுடன் சுவிட்சர்லாந்து புல்வெளிகளை ஒத்துள்ளது.
- பகல்காம் நகரத்திலிருந்து இவ்விடத்திற்குச் செல்ல சாலை வசதிகள் இல்லாததால் மட்டக்குதிரைகள் மீது ஏறி இவ்விடத்தை அடையலாம்.
- பைசரண் பள்ளத்தாக்கு பகல்நேர சுற்றுலாவிற்கு ஏற்றது. தேநீர் மற்றும் சிற்றுண்டிகளை வழங்கும் சிறிய கடைகள் உள்ளது.

## பார்வையிட சிறந்த நேரம்
ஏப்ரல்-சூன் மாதங்கள் பைசரண் பள்ளத்தாக்கை பார்வையிட உகந்த காலம் ஆகும். இக்காலம் பசுமைப் புல்வெளிகள், காட்டுப்பூக்கள் மற்றும் இனிமையான வானிலைக்கு சிறந்தது. மலையேற்றம் மற்றும் குதிரை சவாரிக்கு ஏற்றது.  
## 2025 தீவிரவாத தாக்குதல்கள்

22 ஏப்ரல் 2025 அன்று பைசரண் பள்ளத்தாக்கை காண வந்த இந்து சமயச் சுற்றுலாப் பயணிகளில் 26 பேர், பாகிஸ்தானில் செயல்படும் லஷ்கர்-ஏ-தொய்பாவின் கிளை அமைப்பைச் சேர்ந்த தீவிரவாதிகள் துப்பாக்கிக் குண்டுகளால் சுட்டுக்கொல்லப்பட்டனர்.மேலும் 24 பேர் படுகாயமடைந்தனர். இந்த தாக்குதலுக்கு அகில இந்திய இமாம்கள் அமைப்பின் தலைவர் கடும் கண்டனம் தெரிவித்துள்ளார்.  
### தாக்குதலுக்கு எதிர்விளைவுகள்
இந்தியாவிற்கு எதிராக பாகிஸ்தானிலிருந்து செயல்படும் தீவிரவாதத்தை ஒடுக்க இந்திய அரசின் அமைச்சரவையில் 23 ஏப்ரல் 2025 அன்று எடுக்கப்பட்ட முடிவுகளின்படி, கீழ்கண்ட நடவடிக்கைகள் இந்திய அரசு எடுத்தது.  
- இந்திய-பாகிஸ்தான் இடையே ஏற்கனவே இருந்த சிந்து நீர் ஒப்பந்தத்தை தற்காலிக நிறுத்தப்பட்டது.
- இந்திய-பாகிஸ்தான் எல்லையில் உள்ள வாகா எல்லைச் சாவடி உடனடியாக மூடப்பட்டது.
- சுற்றுலா, மருத்துவம் மற்றும் பணி நிமித்தமாக இந்தியாவில் தங்கியுள்ள பாகிஸ்தானியர்கள் ஏப்ரல் 2025 தேதிக்குள் இந்தியாவை விட்டு வெளியேற வேண்டும்.
- பாகிஸ்தானில் உள்ள இந்திய தூதரக அதிகாரிகளின் எண்ணிக்கை 30 ஆக குறைக்கப்படும். அதே போன்று இந்தியாவில் உள்ள பாகிஸ்தான் தூதரக அதிகாரிகளில் எண்ணிக்கை குறைக்கப்படும்.
- இனிமேல் பாகிஸ்தானியர்கள் இந்தியாவிற்கு வருவதற்கு விசா வழங்கப்படாது.
## விமர்சனங்கள்
2025 பகல்காம் தாக்குதலுக்கு இந்திய அரசே காரணம் என்றும் மற்றும் பாகிஸ்தானை ஆதரித்தும் பேசிய அசாம் சட்டப் பேரவை உறுப்பினர் அமீனுல் இஸ்லாமை தேச விரோதச் சட்டத்தின் கீழ் கைது செய்யப்பட்டு 25 ஏப்ரல் 2025 அன்று சிறையில் அடைக்கப்பட்டார்.  

## இதனையும் காண்க
- ஜம்மு காஷ்மீரில் உள்ள சுற்றுலா மற்றும் ஆன்மிகத் தலங்களின் பட்டியல்
- ஜம்மு-காஷ்மீரில் சுற்றுலா
# டை-டெர்ட்-பியூட்டைல் ஈதர்



**டை-டெர்ட்-பியூட்டைல் ஈதர்** (Di-tert-butyl ether) என்பது C<sub>8</sub>H<sub>18</sub>O என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒரு ஒரு மூன்றாம் நிலை ஈதர் ஆகும். மூன்றாம் நிலை ஈதர்களின் வகுப்பின் எளிமையான உறுப்பினராக கருதப்படும் இச்சேர்மம் முதன்மையாக கோட்பாட்டுநிலை ஆர்வத்தைக் கொண்டுள்ளது. நிறமற்ற நீர்மமாகவும் காணப்படுகிறது.
# கிருசுணகஞ்ச் சட்டமன்றத் தொகுதி


**கிருசுணகஞ்ச் சட்டமன்றத் தொகுதி** (Krishnaganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. கிருசுணகஞ்ச், ராணாகட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | ஞானேந்திரநாத் பிசுவாசு | rowspan =7 | இந்தியப் பொதுவுடமைக் கட்சி (மார்க்சிஸ்ட்) |
| 1982 |  |  |  |
| 1987 | நயன் சந்திர சர்க்கார் |  |  |
| 1991 | சுசில் பிசுவாசு |  |  |
| 1996 |  |  |  |
| 2001 |  |  |  |
| 2006 | வினய் கிருசுண பிசுவாசு |  |  |
| 2011 | சுசில் பிசுவாசு | rowspan =2 | அகில இந்திய திரிணாமுல் காங்கிரசு |
| 2016 | சத்யசித் பிசுவாசு |  |  |
| 2021 | ஆசிசு குமார் பிசுவாசு | பாரதிய ஜனதா கட்சி | } |

## தேர்தல் முடிவுகள்
### 2021
# குரோமியம்(III) செலீனைடு


| ImageFile =  
| ImageSize =  
| ImageAlt =  

| IUPACName = குரோமியம்(III) செலீனைடு  
| OtherNames = டைகுரோமியம் டிரைசெலீனைடு, இருகுரோமியம் முச்செலீனைடு  

| Section1 =  
| Section2 =  
## பண்புகள்
70 கெல்வின் வெப்பநிலைக்கு கீழான வெப்பநிலையில் குரோமியம்(III) செலீனைடு பெர்ரோ காந்தப் பண்பைக் கொண்டுள்ளது.
# தேசிய நெடுஞ்சாலை 160அ (இந்தியா)


**தேசிய நெடுஞ்சாலை 160அ** (*National Highway 160A (India)*) பொதுவாக **தே. நெ. 160அ** எனக் குறிப்பிடப்படுகிறது. இது இந்தியவின் தேசிய நெடுஞ்சாலை ஆகும். இது தேசிய நெடுஞ்சாலை 60-ன் ஒரு கிளைச்சாலையாகும். தேசிய நெடுஞ்சாலை 160அ இந்தியாவின் மகாராட்டிர மாநிலத்தில் செல்கிகிறது.  

## வழித்தடம்
தேசிய நெடுஞ்சாலை 160அ மகாராட்டிர மாநிலத்தில் உள்ள சின்னார், கோட்டி, திரிம்பகேசுவர், மோக்டா, ஜவகர், விக்ரமகட், மேனர், பால்கர் ஆகிய நகரங்களை இணைக்கிறது.  

## சந்திப்புகள்
: சின்னார் அருகே முனையம்  
: கோட்டி அருகே  
: திரிம்பக் அருகே  
: மேனர் அருகே
# சோடியம் ஐப்போ அயோடைட்டு



**சோடியம் ஐப்போ அயோடைட்டு** (Sodium hypoiodite) என்பது INaO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பல்வேறு கரிம வேதியியல் வினைகளில் ஆக்சிசனேற்றியாகப் பயன்படுத்தப்படுகிறது. நைட்ரசன் அணுக்களில் அயோடினேற்றம் ஏற்படுத்துகிறது. அதாவது 1ஐதரசன்-பென்சோ டிரையசோலை, 1-அயோடோ-1ஐதரசன்-பென்சோ டிரையசோலாக மாற்றுகிறது. இமைன் சேர்மத்தை ஒத்த அயோடோ இமைனாக மாற்றுகிறது. இது ஆக்சிசனேற்ற ரீதியாக மெத்தில் கீட்டோன்களைப் பிரித்து அயோடோஃபார்மைக் கொடுக்கிறது.
# பென்சாயில்பெரோசீன்



**பென்சாயில்பெரோசீன்** (Benzoylferrocene) என்பது C<sub>17</sub>H<sub>14</sub>FeO என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெரோசீனைல் பீனைல் கீட்டோன் என்ற பெயராலும் அழைக்கப்படுகிறது. இந்தச் சேர்மத்திற்கான சோதனைத் தரவுகள் மிகக் குறைவாகும். முதன்முதலில் 1961 ஆம் ஆண்டு கார்ல் சிலாக்கல் மற்றும் பலரால், பல பெரோசீன் வழிப்பெறுதிகளுடன் இணைந்து பென்சாயில்பெரோசீன் தயாரிக்கப்பட்டது.
# டிசிப்ரோசியம் சிடானைடுகள்

**டிசிப்ரோசியம் சிடானைடுகள்** (*Dysprosium stannides*) என்பவை நிலையான நிலைமைகளின் கீழ், டிசிப்ரோசியமும் வெள்ளீயமும் இணைந்து உருவாக்கும் பல இடை உலோக சேர்மங்களைக் குறிக்கும். இவையே டிசிப்ரோசியம் சிடானைடுகள் எனப்படுகின்றன. Dy<sub>5</sub>Sn<sub>3</sub> மற்றும் DySn<sub>2</sub> உள்ளிட்ட எளிய மூலக்கூற்று வாய்ப்பாடுகளை இவை கொண்டுள்ளன. ஆனால் நான்கு இடை உலோகங்கள் இடைநிலை இயைபைக் கொண்டுள்ளன. 1,866 °செல்சியசு (3,391 °பாரங்கீட்டு) வெப்பநிலைக்கும் அதிகமான வெப்பநிலையை டிசிப்ரோசியம் சிடானைடுகள் தாக்குப்பிடிப்பதாக நம்பப்படவில்லை. இவ்வெப்பநிலையில் Dy<sub>5</sub>Sn<sub>3</sub> சிதைவடைகிறது. டிசிப்ரோசியம் ஒரு இலாந்தனாய்டு என்றாலும், இதன் f சுற்றுப்பாதை உலோகப் பிணைப்பில் பங்கேற்க வாய்ப்புள்ளது: டிசிப்ரோசியமும் வெள்ளீயமும் கலக்கப்படும்போது, சமாரியமும் வெள்ளீயமும் கலக்கப்படும்போது வெளியிடப்படும் என்தால்பிக்கு மாறுபட்ட ஒரு என்தால்பியை வெளியிடுகிறது.  

DySn<sub>2</sub> சிர்கோனியம் டைசிலிசைடு சேர்மத்தின் படிக அமைப்பை ஏற்றுக்கொள்கிறது. மேலும் கிட்டத்தட்ட 17 கெல்வின் (−429.1 °பாரங்கீட்டு) வெப்பநிலையில் நீல் மாற்றத்திற்கு உட்படுகிறது. நீல் புள்ளிக்குக் கீழே உள்ள காந்த வடிவமைப்பு அணு அலகு செல்லுடன் ஒப்பிட முடியாத காலங்களைக் கொண்டுள்ளது. இது சைனூசாய்டல் பண்பேற்றத்திற்கு வழிவகுக்கிறது. கோட்பாட்டளவில், DySn<sub>2</sub> மிகக் குறைந்த வெப்பநிலையில் ஒப்பிடக்கூடிய இடஞ்சார்ந்த காலத்துடன் வேறுபட்ட காந்த வடிவத்திற்கு மாற வேண்டும். ஆனால் 1.5 கெல்வின் (−456.97 °பாரங்கீட்டு) வெப்பநிலையில் கூட அளவிட முடியாத வடிவம் நிலைத்திருக்கிறது.
# சில்லாநத்தம்



**சில்லாநத்தம்** (*Sillanatham*) இந்திய தீபகற்பத்தில் உள்ள தமிழ்நாடுமாநிலத்தின் தூத்துக்குடி மாவட்டத்தில் இடம்பெற்றுள்ள ஒட்டப்பிடாரம் தாலுகாவில் அமைந்துள்ளது.  

## அமைவிடம்
சில்லாநத்தம் கடல் மட்டத்திலிருந்து சுமார் 54.05 மீட்டர் (177.3 அடி) உயரத்தில் (8.8748°N 78.0702°E) என்ற புவியியல் ஆயத்தொலைவுகளுடன் அமைந்துள்ளது. தூத்துக்குடி மாவட்டம் தமிழ்நாட்டின் தென்கிழக்கே உள்ளது.  

## மக்கள்தொகை
2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின்படி , சில்லாநத்தத்தின் மக்கள் தொகை 1,594 ஆக இருந்தது. இதில் ஆண்கள் 795 பேர் மற்றும் பெண்கள் 799 பேர் இருந்தனர். குழந்தைகள் மக்கள் தொகையில் 10.1% பேர் ஆவார்கள். கல்வியறிவு விகிதம் 90.39% ஆக இருந்தது.  

## தொழில்
தமிழ்நாடு மாநில தொழில் மேம்பாட்டுக் கழகத்திற்குச் சொந்தமான 380 ஏக்கர் பரப்பளவில் ஒரு தொழிற்பேட்டை சில்லாநத்தத்தில் உள்ளது. அங்கு வியட்நாமிய மின்சார வாகன உற்பத்தியாளரான வின்பாசுட்டு மற்றும் சிப்காட்டு (கூட்டு முயற்சி) ஆகியவற்றால் மின்சார வாகனங்கள் மற்றும் மின்கலன்கள் தயாரிப்பதற்கான அடிக்கல் நாட்டு விழா பிப்ரவரி 25, 2024 அன்று நடைபெற்றது.  

## அரசியல்
சில்லாநத்தம் பகுதி ஓட்டப்பிடாரம் சட்டமன்றத் தொகுதியின் கீழ் வருகிறது. மேலும், இந்தப் பகுதி தூத்துக்குடி மக்களவைத் தொகுதியைச் சேர்ந்தது ஆகும்.
# பாலிகார்பனேட்டு

**பாலிகார்பனேட்டு** (*Polycarbonate*) என்பது கார்பனேட்டு அலகுகளின் சங்கிலியைக் கொண்ட ஓர் ஆக்சோகார்பன் ஈரெதிர்மின் அயனியாகும். இங்கு அடுத்தடுத்த கார்பனைல் குழுக்கள் பகிரப்பட்ட கூடுதல் ஆக்சிசன் அணுக்களால் நேரடியாக ஒன்றோடொன்று இணைக்கப்படுகின்றன. அதாவது, அவை பாலிகார்பானிக்கு அமிலங்களின் இணை காரங்கள் ஆகும். கார்பானிக்கு அமிலத்தின் கருத்தியல் நீரிலிகள் அல்லது கார்பன் டை ஆக்சைடின் பலபடிகளாகக் கருதப்படுகின்றன. இவை –O[(C=O)–O]<sub>n</sub><sup>–</sup> என்ற கட்டமைப்பையும் [C<sub>n</sub>O<sub>2n+1</sub>]<sup>2–</sup> என்ற மூலக்கூற்று வாய்ப்பாட்டையும் கொண்டுள்ளன.  

கார்பனேட்டு ஈரெதிர்மின் அயனிகள் நன்கு அறியப்பட்டவையாக இருந்தாலும், பல உப்புகளில் காணப்படுவது போல, இதன் எசுத்தர்களைக் கொண்ட பல கரிம சேர்மங்கள் உருவாக்கப்பட்டுள்ளன. மேலும் தாய் கார்பானிக்கு அமிலமும் நன்கு அறியப்பட்டதாக இருந்தாலும், உயர் ஒப்புமைகள் கணிசமாக குறைந்த நிலைத்தன்மை கொண்டவையாகும். சகப்பிணைப்பு இருகார்பனேட்டு, முக்கார்பனேட்டு கட்டமைப்புகளும் அயனி இருகார்பனேட்டு உப்புகளின் சில எடுத்துக்காட்டுகள் மட்டுமே செய்யப்பட்டுள்ளன. மேலும் இவற்றின் இணை அமிலங்கள் கோட்பாட்டளவில் மட்டுமே ஆய்வு செய்யப்பட்டுள்ளன. n=6 வரையிலான பாலிகார்பனேட்டுகள் கோட்பாட்டளவில் ஆய்வு செய்யப்பட்டுள்ளன. ஈரெதிர்மின் அயனிகள் சிற்றுறுதி கொண்டவை மட்டுமே, ஆனால் உலோக எதிர் அயனிகளுடன் அல்லது அவற்றின் இணை அமிலங்களாக இணைக்கப்படும்போது நிலைப்படுத்தப்படுகின்றன.  

டை-டெர்ட்டு-பியூட்டைல் ​​டிரைகார்பனேட்டு பல்வேறு வினையூக்கிகளின் முன்னிலையில் கார்பன் டை ஆக்சைடை வெளியேற்றி டை-டெர்ட்-பியூட்டைல் ​​டைகார்பனேட்டை உருவாக்குகிறது. நீண்ட சங்கிலி கார்பன் டை ஆக்சைடு சில்படிமங்களும் இதேபோல் வெளிப்புற வெப்ப உமிழ்வுடன் சிதைவடையும் என்று எதிர்பார்க்கப்படுகிறது.  

**பாலிகார்பனேட்டுகளும் அவற்றின் இணை அமிலங்களும்**

| கார்பனேட்டு அலகுகள் | (பாலி)கார்பனேட்டு | (பாலி)கார்போனிக் அமிலம் |
| --- | --- | --- |
# அரசு மருத்துவக் கல்லூரி, தோடா


**அரசு மருத்துவக் கல்லூரி, தோடா** (*Government Medical College, Doda*) என்பது 2020ஆம் ஆண்டில் நிறுவப்பட்ட ஒரு முழு அளவிலான மூன்றாம் நிலையிலான அரசு மருத்துவக் கல்லூரி ஆகும். இக்கல்லூரி இளநிலை மருத்துவம் மற்றும் அறுவை சிகிச்சை பட்டப்படிப்பை வழங்குகிறது. இந்த கல்லூரி சம்மு பல்கலைக்கழகத்துடன் இணைக்கப்பட்டுள்ளது. இந்தக் கல்லூரி தேசிய மருத்துவ ஆணையத்தால் அங்கீகரிக்கப்பட்டுள்ளது. இது தோடாவில் மிகப்பெரிய மருத்துவமனைகளில் ஒன்றாகும். தேசிய தகுதி நுழைவுத் தேர்வின் மூலம் தகுதியின் அடிப்படையில் கல்லூரிக்கு மாணவர்கள் தேர்வு செய்யப்படுகின்றனர்.  

## கல்வி
அரசு மருத்துவக் கல்லூரி, தோடாவில் மாணவர்கள் இளநிலை மருத்துவம் மற்றும் அறுவையியலில் படிப்பினையும் பயிற்சியினையும் வழங்குகிறது.
# மகாத்மா காந்தி விளையாட்டரங்கம்


**மகாத்மா காந்தி விளையாட்டரங்கம்** (*Mahatma Gandhi Stadium*) என்பது தமிழ்நாட்டின் சேலத்திலுள்ள ஒரு விளையாட்டு அரங்கமாகும். 1973 ஆம் ஆண்டு முதல் தமிழ்நாடு துடுப்பாட்ட அணிக்கு எதிராக விளையாடியதில் இருந்து இந்த அரங்கம் ஏழு முதல் தரப் போட்டிகளை நடத்தியுள்ளது. 1992 ஆம் ஆண்டில் தமிழ்நாடு துடுப்பாட்ட அணி ஆந்திரப் பிரதேச துடுப்பாட்ட அணிக்கு எதிராக விளையாடியபோது இந்த மைதானம் தனது கடைசி முதல் தர போட்டிகளை நடத்தியது. இந்த விளையாட்டரங்கத்திற்கு மோகன்தாசு கரம்சந்த் காந்தியின் பெயரிடப்பட்டது.  

இந்த மைதானம் 1972 ஆம் ஆண்டு நிறுவப்பட்டது. இது இந்திய விளையாட்டு மேம்பாட்டு ஆணையத்தால் நிர்வகிக்கப்பட்டு வருகிறது. இது கட்டப்பட்டதிலிருந்து எந்த புதுப்பித்தலும் செய்யப்படவில்லை என்பதால் மைதானத்தின் நிலை மிகவும் மோசமாக உள்ளது. ஆனால் 2013 ஆம் ஆண்டில், தமிழ்நாடு அரசு ரூ. 1 கோடியை அனுமதித்து அரங்கத்தை புதுப்பிக்க முடிவு செய்தது. அதில் ரூ. 60 லட்சம் 400 மீட்டர் தடகளப் பாதை, ஒரு கால்பந்து மைதானம், புல்வெளிகள் மற்றும் ஒரு நடைப்பயிற்சிப் பாதை ஆகியவற்றிற்குப் பயன்படுத்தப்படும் என்றும் மேலும் கைப்பந்து, கூடைப்பந்து மைதானங்கள் மற்றும் கழிப்பறை வசதிகள் உள்ளிட்ட உள்கட்டமைப்புகள் மேம்படுத்தப்படும் எனவும் திட்டமிடப்பட்டது.
# மதராஸி



**மதராஸி** என்பது ஓர் தமிழ் அதிரடித் திரைப்படம் ஆகும். ஏ. ஆர். முருகதாஸ் இயக்கத்தில் சிவகார்த்திகேயன், பிஜூ மேனன், வித்யூத் ஜம்வால், ருக்மணி வசந்த் ஆகியோர் நடித்துவருகின்றனர். இத்திரைப்படம் செப்டம்பர் 2023இல் அறிவிக்கப்பட்டு, பிப்ரவரி 2025இல் இருந்து படபிடிப்பு நடத்துவந்தது. இத்திரைப்படம் 5 செப்டம்பர் 2025இல் வெளியானது.  

## நடிகர்கள்

## தயாரிப்பு
2020இல் தர்பார் திரைப்படத்தை இயக்கிய பிறகு பல ஆண்டுகள் இடைவெளிக்கு பிறகு தமிழில் முருகதாஸ் இப்படத்தை இயக்குகிறார். இடையில் *சிக்கந்தர்* என்னும் இந்தி படம் இவரது இயக்கதில் 2025இல் வெளியாகி வணிக ரீதியாக வெற்றியடைவில்லை. *மதராஸி* படத்தின் பெயர் காரணத்தைப் பற்றி கூறும் பொழுது "தென் இந்தியர்களை வட இந்தியர்கள் 'மதராஸி' என்ற வார்த்தையை வைத்துத்தான் அடையாளப்படுத்துவார்கள். தற்போது அந்த வார்த்தையை உபயோகப்படுத்துவது குறைந்துவிட்டது. இந்தப் படம் வட இந்தியர்கள் நம்மை எப்படிப் பார்க்கிறார்கள் என்பதைப் பற்றியதுதான். அதனால் இந்தத் தலைப்பு சரியானதாக இருந்தது" என்று ஒரு பேட்டியில் முருகதாஸ் குறிப்பிட்டார். இப்படத்தின் முன்னோட்டம் 24 ஆகத்து 2025ஆம் நாள் வெளியானது.  

## வெளியீடு
### திரையரங்குள்
மதராஸி திரையரங்குளில் 5 செப்டம்பர் 2025இல் வெளியானது. தமிழ் மட்டுமல்லாமல் தெலுங்கு, கன்னடம், மலையாளம், இந்தி ஆகிய மொழிகளிலும் வெளியானது. இந்தியில் *தில் மதராஸி* என்று பெயரிடப்பட்டுள்ளதது.  

### வீட்டு ஊடகம்
இணையன உரிமத்தை அமேசான் பிரைம் வீடியோவும் செயற்கைக்கோள் உரிமத்தை ஜீ தொலைக்காட்சியும் வாங்கியுள்ளதாக செய்தி வந்தது.  

## விமர்சனங்கள்
தினமலர் வலைதளத்தில் வந்த விமர்சனத்தில் "மதராஸி - துப்பாக்கி பின்னணியிலான கதை... ஆனா, துப்பாக்கி மாதிரி இல்லை!" என்று எழுதி மதிப்பீடுகள் வழங்கினர். தினத்தந்தி வலைதளத்தில் வந்த விமர்சனத்தில் "சமூக பேரழிவுகளை தொடர்ந்து படங்களில் முன்னிறுத்தி வரும் ஏ.ஆர்.முருகதாஸ் இந்த முறை துப்பாக்கி கலாசாரத்தை கையில் எடுத்துள்ளார். பரபரப்பான திருப்பம் திருப்பம் நிறைந்த காட்சிகளாய் படத்தை இயக்கி மீண்டும் தனது முத்திரையை ஆழமாக பதித்துள்ளார்" என்று எழுதினர்.  

ஆனந்த விகடன் வலைதளத்தில் வந்த விமர்சனத்தில் "லாஜிக் மீறல்களும், மேலோட்டமான சில எமோஷன் காட்சிகளும் வரிசை கட்டி வந்தாலும், அவற்றைத் தாண்டி ஆக்ஷன் - காதல் எனும் பரபர சாலையில், விறுவிறுப்போடு கடைசி வரை ஓடி கமெர்சியல் திருப்தியைத் தருகிறது இந்த 'மதராஸி'" என்று எழுதினர். இந்து தமிழ் திசை வலைதளத்தில் வந்த விமர்சனத்தில் "வெறுமனே நான்கைந்து நல்ல காட்சிகளை எழுதிவிட்டு அதற்காக அவசரகதியில் ஒரு திரைக்கதையை எழுதி முடித்ததைப் போல இருக்கிறது முழு படமும். ஆரம்ப ஸ்டன்ட் காட்சியிலும், இடைவேளை காட்சியிலும் கொடுத்த உழைப்பையும் புத்திசாலித்தனத்தையும் திரைக்கதையில் போட்டியிருந்தால் இன்னொரு ‘கஜினி’யாகவோ, ‘துப்பாக்கி’யாகவோ கொண்டாடப்பட்டிருக்கும் இந்த ‘மதராஸி’" என்று எழுதினர்.
# மெய்நிகர் மெய்ம்மை (ஒளிப்படவியல்)


**மெய்நிகர் மெய்ம்மை ஒளிப்படவியல்** (*VR photography* அல்லது *virtual-reality photography*) என்பது அகலப்பரப்பு காட்சி ஒளிப்படங்களின் ஊடாடும் பார்வை ஆகும், இது பொதுவாக 360 பாகை வட்டம் அல்லது கோளக் காட்சியை உள்ளடக்கியது. இதன் முடிவுகள், "மெய்நிகர் மெய்ம்மை ஒளிப்படம்", "360 பாகை ஒளிப்படம்", "ஒளிப்படக் கோளம்" அல்லது "கோள ஒளிப்படம்" எனப்படுகிறது. அத்துடன் "ஊடாடும் அகலப்பரப்பு காட்சி" அல்லது "அமிழ்வு அகலப்பரப்பு காட்சி" என்றும் அழைக்கப்படுகின்றது.  

மெய்நிகர் மெய்ம்மை ஒளிப்படம் எடுத்தல் என்பது, ஒரு நடுவ நிலையில் சுழலும் போது பார்க்கப்படும் ஒரு முழுமையான காட்சியை ஒற்றைப் படமாகப் படம்பிடிக்கும் அல்லது உருவாக்கும் கலையாகும். பொதுவாக பல வரிசை 360 பாகையின் சுழற்சியில் எடுக்கப்பட்ட பல ஒளிப்படங்களை ஒன்றாக இணைப்பதன் மூலமோ அல்லது சர்வ திசை ஒளிப்படக்கருவியைப் பயன்படுத்துவதன் மூலமோ உருவாக்கப்படும் முழுமையான தோற்ற மெய்ம்மை படிமம் என்பது முற்றிலும் கணினியால் உருவாக்கப்பட்ட விளைவாகவோ அல்லது ஒளிப்படம் எடுத்தல் மற்றும் கணினியால் உருவாக்கப்பட்ட பொருட்களின் கலவையாகவோ இருக்கலாம். மெய்நிகர் மெய்ம்மை ஒளிப்படம் எடுத்தலின் வரலாறு என்பது மனித-கணினி தொடர்பு ஆகும், இதில் ஒரு உண்மையான அல்லது கற்பனை சூழல் உருவகப்படுத்தப்பட்டு பயனர்கள் அந்த உலகத்துடன் தொடர்பு கொண்டு கையாளப்படுகிறார்கள்.  

## இவற்றையும் காண்க
- மெய்நிகர் ஒளிப்படவியல்
- அகலப்பரப்பு காட்சி
- தோற்ற மெய்ம்மை
# சிந்தாதேவி

தமிழின் ஐம்பெரும் காப்பியம்காப்பியங்களில் ஒன்றான மணிமேகலையில் கூறப்பட்டுள்ள பெண் தெய்வம் **சிந்தாதேவி** ஆவாள். உரையாசிரியர்கள் சிந்தாதேவியை சரசுவதி என்று என்று கூறுகின்றனர். இவளது ஆலயத்தை *கலைநியமம்* என்பர். பௌத்த பிக்குகள் மனதை அடக்கும் சக்தியாக சிந்தாதேவியை வழிபட்டனர். சிந்தாதேவி ‘‘செழுங்கலைப் பாவை’’ என்றும் அழைக்கப்படுகிறார். சிந்தாதேவியின் இரு கைகளிலும் அமுதக் கிண்ணங்கள் இருக்கும். சிந்தாதேவி பௌத்த சமயத்தினர் போற்றும் கலைமகளாவாள். மதுரையில் சிந்தாதேவி வழிபாடு இருந்தது. காஞ்சிபுரத்தில் சிந்தாதேவிக்கு கோயில் உள்ளது.  

## மணிமேகலையில்
பாண்டிய நாட்டின் தலைநகரமான மதுரையில் சிந்தாதேவி ஆலயத்தில் வைத்து, சிந்தாதேவி ஆபுத்திரனுக்கு அள்ள அள்ளக் குறையாத அமுதசுரபி பாத்திரத்தை வழங்கினாள் என்றும், அது பின்னாளில் மணிமேகலையின் கையை அடைந்து உலக உயிர்களுக்குப் பசிப் பிணியை நீக்கியது என்றும் மணிமேகலை காப்பியம் கூறுகிறது.  

தற்போது சரசுவதி வடிவத்தில் சிந்தாதேவி வழிப்படப்படுகிறார். சிந்தாதேவி என்பதற்கு மனதின் தெய்வம் என்று பொருள். மனதை ஒருமுகப்படுத்தி தியானம் செய்தால் சகல கலைகளும் தானே வந்து சேரும் என்பது பௌத்தர்களின் நம்பிக்கை.
# இந்திய அரசியலமைப்பு சாசனப் பதவிகள் மற்றும் அமைப்புகளின் பட்டியல்


இந்திய அரசியலமைப்புச் சட்டத்தின் கீழ் வரும் பதவிகள் மற்றும் அமைப்புகளின் பட்டியல் பின்வருமாறு:  
## இந்திய அரசியல் சாசன பதவிகள்
- இந்தியக் குடியரசுத் தலைவர்
- இந்தியக் குடியரசுத் துணைத் தலைவர்
- இந்தியப் பிரதமர்
- மத்திய அரசின் அமைச்சர்கள்
- மாநில ஆளுநர்கள்
- மாநில முதலமைச்சர்கள்
- மாநில அமைச்சர்கள்
- இந்திய அரசுத் தலைமை வழக்குரைஞர் (அ ச பி 76(1))
- தலைமைக் கணக்குத் தணிக்கையாளர், இந்தியா (அ ச பி 148)
- மாநில தலைமை வழக்கறிஞர் (அ ச பி 165)
- மொழிச் சிறுபான்மையோருக்குமான ஆணையர் (அ ச பி 350 B)

## அரசியல் சாசன அமைப்புகள்
- இந்திய நாடாளுமன்றம் = (மக்களவை மற்றும் மாநிலங்களவை)
- இந்திய உச்ச நீதிமன்றம்
- இந்திய உயர் நீதிமன்றங்கள்
- இந்தியத் தேர்தல் ஆணையம் - (அரசியல் சட்டப் பிரிவு 324)
- ஒன்றிய அரசுப்பணியாளர் தேர்வாணையம் (அ ச பி 315)
- மாநில அரசுகளின் பணியாளர் தேர்வாணையங்கள் (அ ச பி 315 to 323, தொகுதி XIV)
- இந்திய நிதி ஆணையம் (அ ச பி 280)
- இந்திய சரக்கு மற்றும் சேவைக் குழு (அ ச பி 279A (1))
- பட்டியல் சமூகத்தினருக்கான தேசிய ஆணையம் (அ ச பி 338)
- தேசிய பழங்குடியினர் ஆணையம் (அ ச பி 89வது திருத்தச் சட்டம், ஆண்டு 2003
- தேசியப் பிற்படுத்தப்பட்டோர் ஆணையம் (அ ச பி 340)
# கேங்கர்ஸ்


**கேங்கர்ஸ்** என்பது ஒர் நகைச்சுவை இந்திய தமிழ் திரைப்படம் ஆகும். சுந்தர் சி நடித்து இயக்கி வடிவேலு, கா்ரீன் திரீசா, வாணி போஜன் ஆகியோர் நடித்துள்ளனர். 24 ஏப்ரல் 2025ஆம் வெளிவந்தது. இந்தியத் திரைப்படத் தணிக்கை குழுவிடம் இருந்து யு/ஏ சான்றிதழ் கிடைத்தது.  

## நடிகர்கள்

## துணுக்கு
முதலில் படத்திற்கு தலைப்பாக *கேங்கஸ்டர்* (gangster) என்று யோசித்த சுந்தர் சி, இப்படத்தில் வரும் கதாபாத்திரங்கள் கேங்கஸ்டர் அளவுக்கு சமூக விரோதிகள் அல்ல என்பதால் தயங்கினார். வடிவேலு *கேங்கர்ஸ்* என்ற தலைப்பைக் கூற, அதனையே படத்திற்கு தலைப்பாக வைத்துவிட்டார் சுந்தர் சி.  

## வரவேற்பு
இத்திரைப்படத்திற்கு விமர்சனம் எழுதிய தினத்தந்தி நாளிதழ், "காதல், சென்டிமென்ட், நகைச்சுவை, அதிரடி, கிளாமர் என தனக்கே உரிய பாணியில் ரசிக்கும்படியான திரைக்கதையில் படத்தை நகர்த்தி மீண்டும் முத்திரை பதித்துள்ளார்" என்று எழுதியது.  
தினமலர் நாளிதழ் (3.25/5) மதிப்பெண்கள் வழங்கி, "வடிவேலு போன்ற காமெடி ஜாம்பவானை சரியாக பயன்படுத்தி ஒவ்வொரு காட்சியிலும் ரசிகர்களை சிரிக்க வைத்துள்ளார்" என்று எழுதினர். விமர்சனம் எழுதிய விகடன் குழுமம், "காமெடி வசனங்கள் என்கிற பெயரில் உருவக்கேலி, பாலினக் கேலி, பெண்களைக் கொச்சைப்படுத்துதல் போன்றவற்றை பத்ரி - வெங்கட் ராகவனின் வசனக் கூட்டணி தவிர்த்திருக்கலாம்" என்று எழுதினர்.
# பாலகும்மி பத்மராஜூ



**பாலகும்மி பத்மராஜூ** (*Palagummi Padmaraju*), சுருக்கமாக **பி. பத்மராஜூ** (24 சூன் 1915 - 17 பிப்ரவரி 1983) என்பவர் ஒரு தெலுங்கு எழுத்தாளர் ஆவார். இவர் சாகித்திய அகாதமி விருது பெற்றவர். பாலகும்மிராஜு தெலுங்கு இலக்கியம் மற்றும் தெலுங்கு திரைப்படங்களில் தனது பங்களிப்புகளுக்காக அறியப்படுகிறார்.  

## துவக்க கால வாழ்க்கை
இவர் சென்னை மாகாணத்தின் (தற்கால ஆந்திரப் பிரதேசத்தின் மேற்கு கோதாவரி மாவட்டத்தில்) உள்ள திருப்பதிபுரத்தில் பிறந்தார். இவர் 1939 - 1952 இக்கு இடையில் காக்கிநாடாவில் உள்ள அரசு பி.ஆர். கல்லூரியில் அறிவியல் விரிவுரையாளராகப் பணியாற்றியுள்ளார். இவரது தம்பி பாலகும்மி விஸ்வநாதம் ஒரு வீணைக் கலைஞர், இசையமைப்பாளர், பாடலாசிரியர் ஆவார்.  

## இலக்கியப் படைப்புகள்
இவரது முதல் கதை *"சுப்பி"* என்பதாகும். இவர் சுமார் அறுபது சிறுகதைகளை எழுதியுள்ளார். *கலிவனா*, *பாதவப் பிராயணம்*, *எதிர்ச்சூசின முகுர்த்தம்* என மூன்று தொகுதிகளாக அவை வெளிவந்தன .  

### புதினங்கள்

- *படிகின காலேஜ்*
- *நல்ல ரேகடி*
- *ராமராஜ்யனிகி ரகதாரி*
- *ரெண்டோ அசோகுடி முனல்லா பலனா*

### திரைப்படங்கள்
இவர் சில தெலுங்கு படங்களுக்கு கதை, உரையாடல், பாடல் போன்றவற்றை எழுதியுள்ளார்:  

- *பங்காரு பாப்பா* (1954)
- *பாக்ய ரேகா* (1957)
- *பக்த சபரி* (1960);
- *சாந்தி நிவாசம்* (1960).
- *பிகாரி ராமுடு* (1961)
- *பங்காரு பஞ்சரம்* (1965)
- *ரங்குலா ரத்னம்* (1966)
- *மஞ்சி வால்லகி மஞ்சிவாடு* (1973)
- *ஸ்ரீ ராஜேஸ்வரி விலாஸ் காபி கிளப்* (1976)
- *சர்தார் பாப்பராயுடு* (1980)
- *இல்லலே தேவதா* (1985)
- *ஸ்த்ரி* (1995)

## விருதுகள்

- சிறந்த கதை ஆசிரியருக்கான நந்தி விருது - ரங்குல ரத்னம் (1966)
- சிறந்த கதை ஆசிரியருக்கான நந்தி விருது - பஹுதூரபு படாசாரி (1983)
- 1985 ஆம் ஆண்டு *கலிவனா* என்ற நூலுக்காக தெலுங்கு மொழிக்கான சாகித்ய அகாதமி விருதைப் பெற்றவர்.
- இவரது சிறுகதையான *சைக்ளோன்* 1952 ஆம் ஆண்டு நியூயார்க் ஹெரால்ட் ட்ரிப்யூனால் நடத்தப்பட்ட சர்வதேச பரிசைப் பெற்றது. 23 நாடுகளிலிருந்து வந்த 59 கதைகளில் இருந்து இது தேர்ந்தெடுக்கப்பட்டது.
# வார்ப்புரு:Politics of Sri Lanka/styles.css

.SL-politics-sidebar {  
background: #FFFFFF;  
width: 21em;  
: double #D4AF37;  
}  

.SL-politics-sidebar .sidebar-title-with-pretitle {  
background: #B0161E;  
color: #FFFFFF;  
: double #8C959A;  
}  

.SL-politics-sidebar .sidebar-title-with-pretitle a {  
color: #FFFFFF;  
}  

.SL-politics-sidebar .sidebar-heading {  
background: #941E32;  
color: #FFFFFF;  
: double #8C959A;  
}  

.SL-politics-sidebar .sidebar-list-content {  
text-align: ;  
}  

.SL-politics-sidebar .sidebar-list-title {  
text-align: ;  
background: #002868;  
color: #FFFFFF;  
: double #8C959A;  
}  

.SL-politics-sidebar .sidebar-list-title a {  
color: #FFFFFF;  
}  

.SL-politics-sidebar .mw-collapsible-text {  
color: #FFFFFF;  
}
# அரசு மருத்துவக் கல்லூரி, அலிபாக்


**அரசு மருத்துவக் கல்லூரி, அலிபாக்** (*Government Medical College, Alibag*) என்பது 2022ஆம் ஆண்டில் நிறுவப்பட்ட ஒரு முழுமையான அரசு மருத்துவக் கல்லூரியும், கல்லூரியுடன் இணைந்த மருத்துவமனையும் ஆகும். இது மகாராட்டிராவின் ராய்கட் மாவட்டத்தில் அலிபாக்கில் அமைந்துள்ளது. இக்கல்லூரி இளநிலை மருத்துவம் மற்றும் அறுவையியல் பட்டப்படிப்பை வழங்குகிறது. கல்லூரியுடன் தொடர்புடைய மருத்துவமனை அலிபாக் நகரத்தின் மிகப்பெரிய மருத்துவமனைகளில் ஒன்றாகும்.  

## கல்வி
அலிபாக் அரசு மருத்துவக் கல்லூரியில் 100 மாணவர்களுக்கு எம்பிபிஎஸ் படிப்பினை பயிற்றுவித்து வருகிறது.  

## இணைப்பு
இந்த கல்லூரி மகாராட்டிர சுகாதார அறிவியல் பல்கலைக்கழகத்துடன் இணைக்கப்பட்டு தேசிய மருத்துவ ஆணையத்தால் அங்கீகரிக்கப்பட்டுள்ளது.
# மஞ்சு காக்


**மஞ்சு காக்** (*Manju Kak*) ஓர் இந்திய எழுத்தாளரும், விமர்சகரும் மற்றும் கலை மற்றும் கலாச்சார வரலாற்றாசிரியரும் ஆவார். குமாவுன் மற்றும் மேற்கு இமயமலைக் கலாச்சார வரலாறு குறித்த இவரது பணிக்காக இவர் குறிப்பாக அறியப்படுகிறார்.  

## கல்வி மற்றும் தொழில்
மஞ்சு காக் புதுதில்லியில் உள்ள தேசிய அருங்காட்சியகயத்தில் கலை வரலாற்றில் முனைவர் பட்டம் பெற்றவர். மேலும் புதுதில்லி, இங்கிலாந்து மற்றும் ஆங்காங்கில் (நேரு ஆய்வுகள் மற்றும் மூன்றாம் உலக ஆய்வுகள் அகாதமி, ஜாமியா மில்லியா இஸ்லாமியா தேசிய அருங்காட்சி நிறுவனம், புதுதில்லி) கலை வரலாறு, இலக்கியம் மற்றும் கலாச்சார ஆய்வுகள் ஆசிரியராகவும் மற்றும் வருகைதரும் பேராசிரியராகவும் இருந்துள்ளார். மஞ்சு ஹாவ்தோர்ண்டன் மற்றும் சார்லஸ் வாலஸ் மற்றும் கலாச்சார அமைச்சகத்தின் உதவித்தொகைகளைப் பெற்றுள்ளார்.  

இவர் கலாச்சார அமைச்சகம் (1997–98) மற்றும் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை, கைவினைப்பொருட்கள் மேம்பாட்டுக் கழகங்களின் வாரியம் ஆகியவற்றில் ஆலோசகராகப் பணியாற்றியுள்ளார். தற்போது 1927 இல் நிறுவப்பட்ட அகில இந்திய மகளிர் மாநாட்டில் பொறுப்பாளராகவும், லால் பகதூர் சாஸ்திரி நினைவு அறக்கட்டளையின் அறங்காவலராகவும் உள்ளார். மஞ்சு பல்வேறு அரசு சாரா நிறுவனக் குழுக்களிலும் பணியாற்றியுள்ளார்.  

ஒரு ஓவியராக, மஞ்சு காக் *"ராணிக்கேத் ஸ்டேட் ஆஃப் மைண்ட்"* (2016) என்ற தலைப்பில் ஒரு நிகழ்ச்சியை நடத்தினார். இவரது சில கலைப் படைப்புகள் இந்தியா மற்றும் ஆங்காங்கில் உள்ள தனியார் மற்றும் பொது சேகரிப்புகளில் உள்ளன.
# ராணாகாட் வடகிழக்கு சட்டமன்றத் தொகுதி


**ராணாகாட் வடகிழக்கு சட்டமன்றத் தொகுதி** (Ranaghat Uttar Purba Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. இது ராணாகாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | சமீர் குமார் போத்தார் | rowspan =2 | அகில இந்திய திரிணாமுல் காங்கிரசு |
| 2016 |  |  |  |
| 2021 | அசிம் பிசுவாசு | பாரதிய ஜனதா கட்சி | } |
## தேர்தல் முடிவுகள்
### 2021
# சுண்டம்பட்டி



**சுண்டம்பட்டி** (*Sundampatti*) இந்தியாவின் தமிழ்நாடு மாநிலம் கிருட்டிணகிரி மாவட்டம் பருகூர் வட்டத்தில் அமைந்துள்ள ஒரு கிராமம் ஆகும். சுண்டனப்பள்ளி என்ற பெயராலும் இக்கிராமம் அறியப்படுகிறது. மாவட்டத்தலைநகரமான கிருட்டிணகிரியிலிருந்து 6.8 கிலோமீட்டர் தொலைவில் தேசியநெடுஞ்சாலை எண் 48 என்ற வழித்தடத்தில் சுண்டம்பட்டி கிராமம் அமைந்துள்ளது. இந்த கிராமம் மாரியம்மன் கோயில், புனித அந்தோணியார் தேவாலயம், பர்சுவ பத்மாவதி சமண கோயில் போன்ற மத தலங்களுக்கு பெயர் பெற்றதாகும்.
# ராணாகாட் தெற்கு சட்டமன்றத் தொகுதி


**ராணாகாட் தெற்கு சட்டமன்றத் தொகுதி** (Ranaghat Dakshin Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. இது ராணாகாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இது பட்டியல் சாதியினருக்கு ஒதுக்கப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 2011 | அபிர் ரஞ்சன் பிசுவாசு | அகில இந்திய திரிணாமுல் காங்கிரசு |  |
| 2016 | ராமா பிசுவாசு | இந்தியப் பொதுவுடமைக் கட்சி (மார்க்சிஸ்ட்) |  |
| 2021 | முகுத் மணி அதிகாரி | பாரதிய ஜனதா கட்சி | } |
## தேர்தல் முடிவுகள்
### 2021
# மோதிலால் காலனி



**மோதிலால் காலனி** (Motilal Colony) என்பது இந்திய மாநிலமான மேற்கு வங்காளத்தின் வடக்கு 24 பர்கனா மாவட்டத்தின் டம் டம் பகுதியில் உள்ள ஒரு வட்டாரமாகும். கொல்கத்தா பெருநகர மேம்பாட்டு ஆணையத்தின் ஒரு பகுதியாக இப்பகுதி உள்ளது.  

## புவியியல்
### அஞ்சல் நிலையம்
கொல்கத்தா மண்டலத்தில் கொல்கத்தா மாவட்டத்தின் கொல்கத்தா வடக்குப் பிரிவில், இராச்பரி காலனியில் ஒரு துணை அஞ்சல் அலுவலகம் உள்ளது, இதன் அஞ்சல் குறியீட்டு எண் 700081 ஆகும்.  

### காவல் நிலையம்
பாரக்பூர் காவல் ஆணையரகத்தின் கட்டுப்பாட்டில் உள்ள டம் டம் காவல் நிலையம், மோதிலால் காலனி பகுதியின் அதிகார வரம்பைக் கொண்டுள்ளது.  

## சந்தைகள்
மோதிலால் நேரு சந்தையும், எண் 1 விமான நிலைய சந்தையும் மோதிலால் காலனி பகுதியில் உள்ள சந்தைகளாகும்.
# மோகன்பூர்



**மோகன்பூர்** (*Mohanpur, Tripura*) வடகிழக்கு இந்தியாவின் திரிபுராவில் உள்ள ஒரு நகராட்சி மன்றமாகும். இது மாநிலத்தின் 10வது பெரிய நகரமாகவும், மேற்கு திரிபுரா மாவட்டத்தின் துணைப்பிரிவாகவும் அமைந்துள்ளது.  

மோகன்பூர் துணைப்பிரிவில் மொத்தம் 30 கிராம பஞ்சாயத்துகள் உள்ளன, இவற்றில் அனங்நகர் அதிக மக்கள்தொகை கொண்டது கிராமம் ஆகும். அதைத் தொடர்ந்து விஜய்நகர், பிரம்மகுண்டா, தேபேந்திரநகர் ஆகியவை உள்ளன.  

## மக்கள்தொகை
2011 மக்கள் தொகை கணக்கெடுப்பு தரவுகளின்படி, மோகன்பூரின் மொத்த மக்கள் தொகை 16,363 ஆக இருந்தது. இதில் ஆண்கள் எண்ணிக்கை 8,434 மற்றும் பெண்கள் எண்ணிக்கை 7,929 ஆவார்கள். பெரும்பாலான மக்கள் தொகை நகர்ப்புறங்களில் 11,325 பேர் உள்ளனர், அதே போல், 5,050 க்கும் மேற்பட்டோர் கிராமப்புறங்களைச் சேர்ந்தவர்கள் ஆவார்கள். மோகன்பூரின் சராசரி கல்வியறிவு விகிதம் 80.43% ஆகும், இது தேசிய சராசரியான 59.5% ஐ விட அதிகம். ஆண்களின் கல்வியறிவு விகிதம் 83.53% மற்றும் பெண்களின் கல்வியறிவு விகிதம் 77.13% ஆகும்.  

## காடு
மோகன்பூரின் துணைப்பிரிவில் மொத்தம் 73.869 கிமீ2 (வன) காட்டு நிலமாக அமைந்துள்ளது, இதில் 73.869 கிமீ2 பாதுகாக்கப்பட்ட காடு ஆகும்.  

## போக்குவரத்து
மோகன்பூர் நகரத்தின் முக்கிய போக்குவரத்து அமைப்பு சாலைகளையே சார்ந்துள்ளது. மோகன்பூர் சாலை மற்றும் அசாம் அகர்தலா சாலை ஆகியவை முக்கிய சாலைகள் ஆகும். இந்த நகரத்தில் எந்த ரயில் நிலையங்களும் இதுவரை இல்லை. அருகிலுள்ள ரயில் நிலையம் ஜோகேந்திரநகரில் அமைந்துள்ளது. தலைநகர் அகர்தலாவிலிருந்து இந்த நகரம் சுமார் 23 கி.மீ தூரம் கொண்டதாகும்.  

## கல்வி நிலையங்கள்

**பள்ளிகள்**  

மோகன்பூர் பன்னிரண்டாம் வகுப்பு பள்ளி  

மோகன்பூர் பெண்கள் 'ஹெச்.எஸ். பள்ளி  

தாராபுரா உயர்நிலைப்பள்ளி  

மோகன்பூர் தேயிலை தோட்டம் ஜே.பி. பள்ளி  

காந்திகிராம் எச்.எஸ். பள்ளி  

**கல்லூரிகள்**  

சுவாமி விவேகானந்தா மகா வித்யாலயா
# சாக்தக சட்டமன்றத் தொகுதி


**சாக்தக சட்டமன்றத் தொகுதி** (Chakdaha Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது நதியா மாவட்டத்தில் அமைந்துள்ளது. சாக்தக, ராணாகாட் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும். இத்தொகுதியானது பட்டியலினத்தவருக்காக ஒதுக்கீடு செய்யப்பட்டுள்ளது.  

## சட்டமன்ற உறுப்பினர்கள்
| ஆண்டு | உறுப்பினர் | கட்சி |  |
| --- | --- | --- | --- |
| 1977 | வினய் குமார் பிசுவாசு | சுயேச்சை |  |
| 1982 | சுபாசு போசு | rowspan =6 | இந்தியப் பொதுவுடமைக் கட்சி (மார்க்சிஸ்ட்) |
| 1987 |  |  |  |
| 1991 | சத்சாதன் சக்ரவர்த்தி |  |  |
| 1996 |  |  |  |
| 2001 |  |  |  |
| 2006 | மலாய் குமார் சமந்தா |  |  |
| 2011 | நரேசு சந்திர சக்கி | rowspan =2 | அகில இந்திய திரிணாமுல் காங்கிரசு |
| 2016 | கார் ரத்ன கோசு |  |  |
| 2021 | பங்கிம் சந்திர கோசு | பாரதிய ஜனதா கட்சி | } |
## தேர்தல் முடிவுகள்
### 2021
# வசந்த ராணி


***வசந்த ராணி*** ( *Tabebuia rosea*, also called *pink poui*, and *rosy trumpet tree*) என்பது உயரம் வரை வளரும், வரை விட்டம் அடையக்கூடிய அமெரிக்க வெப்பமண்டலப் பகுதிக்குரிய மரமாகும். "சவன்னா ஓக்" என்று பொருள்படும் எசுபானிய பெயரான ***ரோபிள் டி சபானா***, என்ற பெயர் கோஸ்ட்டா ரிக்காவில் பரவலாகப் பயன்படுத்தப்படுகிறது, ஏனெனில் இது பெரும்பாலும் காடுகள் அழிக்கப்பட்ட பகுதிகளில் உள்ளது. மேலும் இந்த மரம் ஓக் மரங்களை ஒத்திருப்பதால் இப்பெயரைப் பெற்றிருக்கலாம். இது எல் சால்வடாரின் தேசிய மரமாகும், அங்கு இது "மக்விலிஷுவாட்" என்று அழைக்கப்படுகிறது. அழகுக்காக இந்தியாவில் அறிமுகப்படுத்தபட்ட ஒரு அயல் மரம் இது ஆகும்.  

வசந்த ராணி மரமானது இலங்கையில் "රොබරෝසියා (Robarōsiyā)" என்று அழைக்கப்படுகிறது.  

இந்த மரம் தாய்லாந்தில் "ชมพูพันธุ์ทิพย์" என்று அழைக்கப்படுகிறது.  

## பரவலும் வாழ்விடமும்
இந்த இனம் தெற்கு மெக்சிக்கோவிலிருந்து வெனிசுவேலா, எக்குவடோர் வரை பரவியுள்ளது. இது கடல் மட்டத்திலிருந்து வரை, சராசரியாக 20&nbsp;°C முதல் 30&nbsp;°C வரை வெப்பநிலையிலும், ஆண்டுக்கு 500 மிமீ மேல் மழைப்பொழிவு இருக்கும் பகுதிகளிலும், மற்றும் மிகவும் மாறுபட்ட பி.எச் உள்ள மண்ணில் வளர்வது கண்டறியப்பட்டுள்ளது.  

இந்த மரம் பெரும்பாலும் அமெரிக்க வெப்பமண்டல நகரங்களில் காணப்படுகிறது, அங்கு இது பெரும்பாலும் பூங்காக்களிலும், தோட்டங்களிலும் நடப்படுகிறது. மழைக்காலத்தில் இது அடர்ந்து இருக்கும். மேலும், வறண்ட காலங்களில், இலைகள் உதிர்ந்து மரங்களில் ஏராளமான பூக்களுடன் காணப்படும்.  

## விளக்கம்
இந்த மரம் குறுகிய நீளம் கொண்டது, ஒழுங்கற்ற, அடுக்கு கிளைகளைக் கொண்டது. இது சில தடிமனான கிளைகளை மட்டுமே கொண்டிருக்கும். பட்டை சாம்பல் நிறத்தில் இருந்து பழுப்பு நிறம்வரை, வெவ்வேறு நிற அடர்த்தியில் இருக்கலாம். பட்டைகள் ஆங்காங்கே செங்குத்தாக பிளவுபட்டதாக இருக்கும். இலைகள் பல இலைகள் கொண்ட கொத்துகளாக, இலையுதிர்வதாக இருக்கும். ஒவ்வொரு கொத்திலும் ஐந்து வெவ்வேறு அளவிலான இலைகள் உள்ளன, நடுவில் உள்ள இலை மிகப்பெரியதாக இருக்கும். பூக்கள் முதனைமையக சனவரி, பிப்ரவரி மாதங்களில் பூக்கும். இதன் பூக்கள் பொதுவாக வறண்ட காலத்துடன் தொடர்புடையது; இருப்பினும் ஆகத்து, செப்டம்பர், ஏப்ரல், மே மாதங்களிலும் பூக்கள் காணப்படுகின்றன. பூக்கள் பெரியவையாக, இளஞ்சிவப்பு முதல் ஊதா வரை பல்வேறு நிறங்களில் இருக்கும். மரத்தில் இலைகள் குறைவாகவோ அல்லது இல்லாமலோ இருக்கும்போது பூக்கள் பூக்கும். இதில் உள்ள பூக்களில் மகரந்தச் சேர்க்கை பூச்சிகளால் ஏற்படுகிறது, என்றாலும் டானேஜர்கள், ஓசனிச்சிட்டு, ஓரியோல்கள் போன்ற பல பறவைகளினாலும் மகரந்த சேர்க்கை நடக்கிறது. நீண்ட, மெல்லிய காய்கள் நீளம் கொண்டவையாக பிப்ரவரி முதல் ஏப்ரல் வரை தோன்றும். காய்கள் மரத்திலேயே உலர்ந்து வெடித்து, அதிலிருந்து நுண் சிறகுகள் கொண்ட விதைகள் வெளியாகின்றன. ஒரு கிலோ கிராமில் சராசரியாக 45,000 விதைகள் உள்ளன, அவற்றில் 13% வரை நீர்ச்சத்து கொண்டவை. விதைகள் முளைப்புத் திறன் மிக்கவை. கிட்டத்தட்ட 100% விதைகளும் முளைக்கக்கூடியவை. இது மிகவும் வேகமாக வளரும் மரமாகும்.  .  

## மருத்துவப் பயன்கள்
குடல் பூச்சிகள், மலேரியா, கருப்பை புற்றுநோய் ஆகியவற்றுக்கு இந்த மரத்தின் பட்டைகளிலிருந்து தயாரிக்கப்படும் மருந்துகள் உட்கொள்ளப்படுகின்றன. இரத்த சோகை, மலச்சிக்கல் போன்றவற்றிற்கு இதன் பட்டையில் செய்யப்படும் கசாயம் பரிந்துரைக்கப்படுகிறது. இம்மரத்தின் பூக்கள், இலைகள், வேர்களைக் கொண்டு செய்யப்படும் கசாயமானது காய்ச்சல், வலி நிவாரணி, வியர்வையை வரவைக்கவும், டான்சில் வீக்கம் போன்ற பல்வேறு கோளாறுகளுக்கு சிகிச்சையளிக்கப் பயன்படுத்தப்படுகிறது.